শুকুৰবাৰ অৰ্থাৎ ১৬ নৱেম্বৰত ঘোষিত অসম লোকসেৱা আয়োগৰ পৰীক্ষাৰ ফলাফলত মাজুলীৰ তিনিজন যুৱকে সফলতা লাভ কৰি মাজুলীলৈ গৌৰৱ কঢ়িয়াই আনিবলৈ সক্ষম হৈছে।
সফলতা লাভ কৰি মাজুলীলৈ গৌৰৱ কঢ়িয়াই আনিবলৈ সক্ষম হোৱা তিনিগজন যুৱক ক্ৰমে কঢ়ালগাৱৰ অনুপজ্যোতি বৰাই অসম আৰক্ষী সেৱাত, জেংৰাইমুখৰ সীদ্ধাৰ্থ দলে সমবায় সমিতি সমূহৰ সহকাৰী পঞ্জীয়ক আৰু মলয়া চাপৰিৰ প্ৰসন্ন টায়ুঙে শ্ৰম পৰিদৰ্শক হিচাপে নিযুক্তি লাভ কৰিছে।
উল্লেখযোগ্য যে মাজুলীৰ অতিকে প্ৰত্যন্তৰ মলয়া চাপৰিৰ বাসিন্দাই বৰ্তমানো দেখা পোৱা নাই বিদ্যুতৰ পোহৰ।
ফলত বাট-পথৰ দুৰৱস্থা, বিদ্যুতৰ পোহৰ নপৰা এনে এটা দুৰ্গম অঞ্চলৰ পৰা প্ৰসন্ন টায়ুঙে দেখুওৱা সফলতাই সকলোৰে দৃষ্টি আকৰ্ষণ কৰিছে।
আনহাতে তিনিওযুৱকৰ এই কীৰ্তিত গৌৰৱাম্বিত সমগ্ৰ মাজুলীবাসী। তাৰোপৰি সমগ্ৰ মাজুলীবাসীৰ লগতে মাজুলীৰ সকলো দল-সংগঠনে তিনি যুৱককে অসম লোকসেৱা আয়োগৰ পৰীক্ষাত সফলতা অৰ্জন কৰি মাজুলীলৈ গৌৰৱ কঢ়িয়াই আনিবলৈ সক্ষম হোৱাত শুভেচ্ছে জ্ঞাপন কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
